**ट्वीटर प्रयोगकर्ताको गुनासो सम्बोधन**

**गुनासोको संक्षिप्त व्यहोरा**

नेपाल सरकार,प्रधानमंत्री तथा मंन्त्रिपरिषदको कार्यालयमा सम्बोधन गरी एक ट्विटर प्रयोगकर्ता (ठेगाना खुल्न नसकेको) वाट निम्न विवरण अनुसारको गुनासो/ जिज्ञासा/ सुझाव व्यक्त गरिएको **‘‘मेलम्चीको पानी असोज सम्ममा आइपुग्ने आश्वासन दिइएको भएतापनि नआउने सम्भावना देखिदैछ । यो योजनालाइ समयमै सफल बनाउन तदारुकताका साथ कार्य गर्नुपर्यो ।’’**

**यस कार्यालयको प्रतिकृया**

मेलम्ची आयोजनाको पहिलो चरणमा मेलम्ची नदीवाट दैनिक १७ करोड लीटर खानेपानी काठमाण्डौ उपत्यकामा बितरणका लागी २६ कि.मी. सुरुङ्ग तथा पानी प्रशोधन केन्द्रको निर्माण सम्पन्न गरि प्राप्त हुनेछ ।

आयोजनाको हालसम्ममा जम्मा २७.५ कि.मि. मध्ये २४.८९६ कि.मि. सुरुङ्ग खन्ने कार्य (९०.२६%) सम्पन्न भएको र दैनिक प्रशोधन क्षमता ८.५ करोड लिटरको पानी प्रशोधन केन्द्रको निर्माण करिब प्रतिशत ९९.५% सम्पन्न भएकोले आगामी आ.व. २०७४/०७५ मा दैनिक १७ करोड लिटर खानेपानी वितरणका लागि उपलब्ध हुने सुनिश्चित भएको छ ।

सुन्दरीजल- सिन्धु तथा इन्टेक अम्बाथान खण्डको Breakthrough पश्चात हाल सुरुङ्ग खन्ने कार्य हाल ४ ठाँउबाट एकै साथ भइरहेको छ । गत ६ महिना देखि सिन्धु-ग्याल्थुम खण्डमा कमजोर/ प्रतिकुल चट्टान (class V) देखिएको कारण सुरुङ्ग निर्माणको गति लक्ष्य अनुसार हुन नसकेकोले आयोजनाको हेडवकर्स तथा सुरुङ्ग निर्माण कार्य समयमै सम्पन्न गर्न निर्माण व्यवसायी, परामर्शदाता तथा यस विकास समितिबाट त्रिपक्षिय रुपमा २४ सै घण्टा खटिइ निर्माण कार्य तथा सो को सुपरभिजन समेत तदारुकताका साथ गरिरहेका छौ । आगामी दशै भित्र पानी आउने सम्भावना कम रहेतापनि थप केहि महिना भित्रमा मेलम्चीको खानेपानी काठमाडौ उपत्यकामा वितरणका लागि प्राप्त हुनेछ ।